**Notă informativă**

**la proiectul Hotărârii Guvernului cu privire la procedura de raportare a informației privind amenzile contravenționale aplicate**

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Prezentul proiect de hotărîre de Guvern este elaborat de către Ministerul Finanțelor. |
| **2. Condițiile ce au impus elaborarea proiectului de act normativ şi finalităţile urmărite** |
| Prezentul proiect de hotărîre de Guvern este elaborat în scopul executării Hotărîrii Curții de Conturi nr.12/2017 și asigurării evidenței analitice conforme a calculării și achitării amenzilor contravenționale, urmărirea plenitudinii încasării și raportării acestora în conformitate cu Legea cu privire la schimbul de date şi interoperabiltate nr.142/2018 (Monitorul Oficial al Republicii Moldova, 2018, nr. 295-308, art. 452) și Hotărîrea Guvernului privind platforma de interoperabilitate (MConnect) nr.211/2019 (Monitorul Oficial al Republicii Moldova, 2019, nr. 132-138, art. 254)  Astfel elaborarea prezentului proiect de hotărîre este condiționată de situația actuală ce vizează evidența amenzilor contravenționale.  La moment, autoritățile care au întocmit procese-verbale cu privire la contravenție, de sine-stătător țin evidența sumelor amenzilor contravenționale care au fost aplicate, neavând însă toată informația cu privire sumele amenzilor achitate.  Astfel, autoritatea care a întocmit procesul-verbal cu privire la contravenție, respectiv a aplicat o amendă contravențională, deține informația cu privire la suma amenzii aplicate, dar nu deține sistemic informația cu privire la amenda achitată (informație care este deținută de Serviciul Fiscal de Stat).  Pe de altă parte, Serviciul Fiscal de Stat deține informația cu privire la amenda contravențională achitată, dar nu deține informația cu privire la amenda contravențională aplicată (în cazul în care agent constatator este o altă autoritate decît Serviciul Fiscal de Stat).  Prin urmare, suntem în prezența situației cînd informația despre suma amenzii contravenționale aplicate este deținută de către o autoritate publică, iar informația despre suma amenzii achitate – de către o altă autoritate publică.  Situația respectivă nu permite o bună evidență a sumelor amenzilor contravenționale aplicate și achitate/neachitate, deoarece există o ruptură între deținătorul informației cu privire la suma aplicată și a celei cu privire la suma achitată.  Respectiv, Ministerul Finanțelor nu deține o informație despre restanțele neachitate la zi de către contravenienți.  Astfel, prin prezentul proiect de hotărîre de Guvern se urmărește stabilirea unei proceduri de raportare a informației cu privire la amenzile contravenționale aplicate și utilizarea acestor date de către Serviciul Fiscal de Stat, astfel încît să fie asigurată evidența analitică conformă privind calcularea și achitarea amenzilor aplicate în cadrul procesului contravențional, precum și urmărirea plenitudinii încasărilor efectuate și raportarea acestora.  Reieșind din necesitatea unei evidențe conforme a amenzilor contravenționale, care va asigura încasarea acestora la buget - promovarea proiectului vizat reprezintă un obiectiv prioritar instituțional. |
| **3.** **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul de hotărîre nu are drept scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| Proiectul Hotărârii Guvernului are ca obiectiv stabilirea unei proceduri de raportare a informației cu privire la amenzile contravenționale aplicate.  Proiectul conține principalele prevederi după cum urmează:   * Instituirea obligației instituțiilor din subordinea Guvernului, care au statut de agent constatator conform Codului contravențional al Republicii Moldova, de a prezenta informația cu privire la amenzile contravenționale aplicate; * Stabilirea modului în care va fi prezentată informația; * Stabilirea categoriilor de informații care trebuie prezentate; * Stabilirea termenului de prezentare a informației, precum și a actualizărilor; * Stabilirea modului de utilizare a informației de către Serviciul Fiscal de Stat. |
| **5.** **Fundamentarea economico-financiară** |
| Adoptarea prezentului proiect nu comportă cheltuieli suplimentare. Realizarea prevederilor prezentei Hotărîri se va efectua din contul și în limita mijloacelor financiare alocate din bugetul de stat și altor mijloace, conform legii. |
| **6. Modul de încorporare a actului în cadrul normativ în vigoare** |
| Prezentul proiect de Hotărîre nu necesită abrogarea sau elaborarea unor acte normative noi. |
| **7. Avizarea şi consultarea publică a proiectului** |
| În conformitate cu prevederile Regulamentului Guvernului aprobat prin Hotărîrea Guvernului nr. 610/2018, prezentul proiect se transmite Cancelariei de Stat pentru înregistrare. Proiectul urmează a fi consultat cu IP Сentrul de Tehnologii Informaționale în Finanțe, Agenția de Guvernare Electronică, Ministerul Justiției, Centrul Național Anticorupție, instituțiile din subordinea Guvernului care au statut de agent constatator conform Codului contravențional al Republicii Moldova nr. 218/2008. |
| **8. Constatările expertizei anticorupţie** |
| Informaţia privind rezultatele expertizei anticorupţie va fi inclusă după recepţionarea raportului de expertiză anticorupţie în sinteza obiecţiilor şi propunerilor/recomandărilor la proiect de hotărîre. |
| **9. Constatările expertizei de compatibilitate** |
| Proiectul de hotărîre nu are drept scop armonizarea legislaţiei naţionale cu legislaţia Uniunii Europene. |
| **10.** **Constatările expertizei juridice** |
| Informaţia referitoare la concluziile expertizei privind compatibilitatea proiectului de hotărîre cu alte acte normative în vigoare, precum şi respectarea normelor de tehnică legislativă va inclusă după recepţionarea expertizei juridice în sinteza obiecţiilor şi propunerilor/recomandărilor la proiectul de hotărîre. |

**Viceprim-ministru,**

**Ministru al Finanțelor**  **Serghei PUȘCUȚA**